Estiu primaic

Estiu primaic ( del siu títol original japonés Bakushu , çò es Temps de l'òrdi per segar) es lo 2nd filme d'en Yasujirō Ozu amb na Setsuko Hara.
 Sinòpsi 

Noriko Mamiya (Setsuko Hara), jove secretària de 28 ans e pas encara maridada es al còr e al centre del brivent d'aiceste relat d'una familha toquioïta de la mejana borgesiá.

Totes, d'als sius parents ja vielhets, en Shukichi lo paire (Ichiro Sugai) e na Shige la maire (Chieko Higashiyama) fins al siu fraire ainat en Koichi (Chishu Ryu) que fa de mètge e aital provesidor de la màger part de las ressorsas familialas, la se voldrián veire casada e doncas enanada d'a l'ostal familial.

Lai vívon tanben na Fumiko (Kuniko Miyake), molhèr d'en Koichi e los sius dos pichons Minoru (Zen Murase) e Isamu (Isao Shirosawa). 


Noriko es d'un avejaire contrari e subretot ne vól pas cap d'un maridatge organizat.

Li prepausan (per l'entremesa d'un oncle vièlh) de prene lenga amb un òme d'afar pro aisat mas ela o refusa còpsec.Sola la siá amiga n' Aya Tamura (Chikage Awashima) li farà prodèl e li portarà ajuda e sosten davant aicesta "idéia fixa" dels sius.

Fin finala se n'anarà pensant davant la lor pesuga insisténcia que ben los se poiriá ça que la satisfar en se maridar amb lo siu amic d'enfantesa e aimador de totjorn en Kenkichi Yabe (Hiroshi Nihonyanagi).  

Ne fa de mètge aiceste e deu anar trabalhar a Akita pendent dequ'unas annadas, al nord oèst de Honshu.

La familha sagelarà pr'aquò mas de racacòr la decision de Noriko d'acompanhar lo siu marit venidor durant una sesilha de fotografias de familha que sintetiza amai simboliza per n'Ozu a l'un còp la permanéncia de çò enregistrat per la pellicula amb ailò que ja envolat de l'estructura familiala, que totòm se'n va del siu band.

L'ultim plan del filme serà lo d'un camp d'òrdi ja prèst per la sèga.Se ne justifica aital lo títol 
original del filme (id est Bakushu, çò es Sason de l'òrdi per segar).

Un autre plan, coma un liuç, lo d'una nòvia vestida al biais tradicional nipon nos mòstra plan coma tot quora càmbia quora càmbia pas... en pel flume bèl de la vida e los sius brius de long polsar mas ne finís sempre al deltà... al camp per segar o segat... e aital de seguit fins al cap del tempsòt uman.

 Analisi de l'òbra 
 citacions 
 Ficha tecnica 
 Distribucion 
 Setsuko Hara Noriko Mamiya, la filha
 Chishu Ryu  Koichi Mamiya, l'ainat
 Chikage AwashimaAka Tamura, amiga de Noriko
 Kuniko Miyake  Fumiko Mamiya, la femna de Koichi
 Ichiro Suigai  Shukichi Mamiya, lo paire
 Chieko Higashiyama Shige Mamiya, la maire
 Zen Murase Minoru Mamiya, lo felen
 Isao Chirosawa  Isamu Mamiya, lo felen
 Kokuten Kodo  l'oncle vièlh
 Hiroshi Nihonyanagi Kenkichi Yabe, l'amic d'enfantesa
 Haruko Sugimura  Tami Yabe, sa maire
 Kuniko Igawa Takako
 Shuji Sano Sotaro Satake, patron de Noriko Toyo Takahashi Nobu Tamura Seiji Miyaguchi Nishiwaki Ito Kazuyo Mitsuko Yabe Resson a Japon 
 Resson internacional 
 Prèmis e guerdons 
 50 px

 1952 Kinema Junpo Award melhor filme
 1952 Mainichi Film Concours Award melhor filme
 1952 Mainichi Film Concours Award melhor realizator

 Bibliografia 
 75 px

 Yasujiro Ozu & Kogo Noda:  Bakushu - Début d'été'' - 1951 ... script d'origina traduch del japonés per Michel & Estrellita Wasserman, Publications Orientalistes de France, París, decembre de 1986 (en francés)

 veire tanben bibliografia mai complèta e exaustiva dins l'article Ozu Yasujirō

 Documents audiovisuals 
 Vejatz tanben 
 50 px

 Yasujirō Ozu
 Setsuko Hara

 Ligams extèrnes 
 50 px
    Estiu primaic sus IMDb

  Nòtas & referéncias
<references>

Categoria:Cinèma japonés
Categoria:Yasujiro Ozu
Categoria:Setsuko Hara
Categoria:Filme japonés
Categoria:Filme dramatic
Categoria:Filme en blanc e negre
Categoria:Filme sortit en 1951